# Viggo Mortensen

| Viggo Mortensen |
| --- |
|  |
| Født | Viggo Peter Mortensen jr. 20. okt. 1958 (67 år) Watertown |
| Beskjeftigelse | Filmskuespiller, fotograf, lyriker, skribent, sanger, komponist, kunstmaler, fjernsynsskuespiller, filmprodusent, jazzmusiker, filmregissør, manusforfatter, skuespiller  |
| Utdannet ved | St. Lawrence University Watertown High School |
| Ektefelle | Exene Cervenka (1987–1998) |
| Partner(e) | Ariadna Gil (2009–) |
| Far | Viggo Peter Mortensen |
| Mor | Grace Gamble Atkinson |
| Barn | Henry Mortensen |
| Parti | Det demokratiske parti |
| Nasjonalitet | USA Kongeriket Danmark |
| Medlem av | Òmnium Cultural |
| Utmerkelser |
7 oppføringer
Ridder av Dannebrogordenen (2010) Æres-Bodil (2015) Screen Actors Guilds utmerkelse for et fremragende ensemble i en spillefilm Satellite Awards Donostia-prisen (2020) Golden Boot Awards (2007) Sitges Grand Honorary Award (2009)

 |
| Aktive år | 1985 - |
| IMDb | IMDb
 |
|

---

Viggo Mortensen på Commons |

**Viggo Peter Mortensen jr.** (født 1958) er en dansk/amerikansk Oscar- og Golden Globe-nominert skuespiller, poet, fotograf og maler, kjent for rollen som «Aragorn» i *Ringenes herre-filmtrilogien*.

## Bakgrunn

### Tidlig liv og familie

Mortensen ble født i New York City. Hans danske far, Viggo Peter Mortensen, Sr. og amerikanske mor, Grace Gamble (født Atkinson), møttes i Norge. Hans morfar er canadisk,, mens hans ene bestemor er fra Trondheim. Hans familie flyttet videre til Venezuela, Argentina og Danmark, og slo seg ned i Argentina, der hans far jobbet på kylling-gårder. Der ble de til Mortensen var 11 år gammel, da hans foreldre ble skilt og hans mor flyttet tilbake til New York. Han flyttet med sin far til København.

Mortensen er statsborger i USA og i Danmark.

### Utdannelse

Mortensen og hans far reiste tilbake til USA, der Mortensen fikk sin eksamen ved Watertown High School (New York). Etter high school, dro han til Danmark igjen, og kjørte lastebil i Esbjerg, før han returnerte «over dammen» for å bli skuespiller. Han studerte ved St. Lawrence University i Canton, New York, og fikk en bachelor-grad i spansk.

Han snakker dansk, engelsk, spansk, fransk og italiensk.

### Ekteskap

Mortensen giftet seg i 1987 med Exene (Christine) Cervenka, men ekteskapet endte i skilsmisse i 1997.

## Skuespillerkarriere

Viggo Mortensen ved Toronto International Film Festival for å promotere filmen *History of Violence*
### *Ringenes herre-filmtrilogien*

Ringenes herre*-filmtrilogien** er en filmtrilogi basert på *Ringenes herre*-bøkene til J.R.R. Tolkien. Trilogien består av *Ringens brorskap* (2001),  *To tårn* (2002) og *Ringenes herre: Atter en konge* (2003). Filmene er regissert av Peter Jackson og utgitt av New Line Cinema.

Ifølge spesial-DVD-utgaven av *Ringens brorskap*, var Mortensen en erstatning for Stuart Townsend i siste liten, og han ville ikke ha spilt rollen som "Aragorn" hadde det ikke vært for hans sønns entusiasme for trilogien av J.R.R. Tolkien. I tilleggsmaterialiet til*To tårn*, beskriver filmens sverdmester og trener Bob Anderson Mortensen som "the best swordsman I've ever trained".
Til å begynne med ville ikke Mortensen ta rollen, fordi det ville bety tid borte fra sønnen sin, men Henry, en stor fan av bøkene, sa at han ikke måtte avslå. Viggo aksepterte og begynte å arbeide på rollen i filmen, som allerede hadde begynt filmingen.

Mortensen var så engasjert i filmingen at han brakk en tann og to tær mens han filmet kampscener under *To tårn*. Mens han filmet, dro Mortensen avgårde sammen med andre skuespillere for å surfe på fritiden. En dag hadde han en ulykke, som ga han en skramme på høyre side av ansiktet. Det resulterte i at Peter Jackson måtte filme ham fra venstre side i hele sekvensen som fant sted i Moria. Mortensen ba også Jackson om å skrive om dialogen i filmene slik at "Aragorn" snakket alvisk i flere av scenene i hver av de enkeltstående filmene.

### *Hidalgo*

I 2004 spilte han rollen som "Frank Hopkins" i *Hidalgo*, historien om en tidligere armékurér som reiser til Midtøsten for å konkurrere med hesten sin, Hidalgo, i et farlig kappløp for en stor premie.
Mortensen kjøpte hesten i filmen, Uraeus, som var hesten som spilte Brego (Aragorns hingst) i *Ringenes Herre*-filmene, og brukte denne i *Hidalgo*.

### *Eastern Promises*

I september 2007 hadde filmen *Eastern Promises*, regissert av David Cronenberg premiere, og fikk massiv ros fra kritikerne. Dette gjaldt både filmen og Mortensens skuespill i rollen som en russisk gangster på vei opp og frem i London. En slåsscene i et damprom, der Mortensen er helt naken, brakte frem denne kommentaren fra Roger Ebert: "Om mange år, vil dette bli referert til som en standard."

Hans skuespill i *Eastern Promises* ga han en nominasjon for Oscar i kategorien Beste Skuespiller, 22. januar 2008.

## Offentlig engasjement

Han har gitt offentlig uttrykk for sin motstand mot militarisme og den amerikanske utenrikspolitikken. Han fortsatte med sin høylydte motstand mot politikken til Bush-regjeringen, og deltok i en serie av innsamlinger for kongresskandidat Bob Johnson i september 2006. I januar 2008 støttet han Dennis Kucinich i kampanjen hans for å bli valgt til amerikansk president, og talte sammen med han ved flere anledninger.

I Danmark er Mortensen kjent for sin støtte til Fristaden Christiania og sin kritikk mot den danske deltagelsen i Irak-krigen.

## Filmografi

| År | Tittel | Rolle | Filmpriser og nominasjoner | Merkander |
| --- | --- | --- | --- | --- |
| 1985 | *Witness* | Moses Hochleitner |  |  |
| *The Purple Rose of Cairo* | Unknown |  | Scenene ble slettet |
| 1987 | *Miami Vice* (tv-serie) | Eddie |  | Sesong 3, episode 19 "Red Tape" |
| *Salvation!* | Jerome Stample |  |  |
| *Prison* | Burke / Forsythe Electrocution |  |  |
| 1988 | *Fresh Horses* | Green |  |  |
| 1990 | *Once in a Blue Moon* |  |  |  |
| *Tripwire* | Hans |  |  |
| *Texas Chainsaw Massacre 3* | Edward "Tex" Sawyer |  |  |
| *Young Guns II* | John W. Poe |  |  |
| *The Reflecting Skin* | Cameron Dove |  |  |
| 1991 | *The Indian Runner* | Frank Roberts |  |  |
| 1993 | *Boiling Point* | Ronnie |  |  |
| *Ruby Cairo* | John E. "Johnny" Faro |  |  |
| *Carlito's Way* | Lalin |  |  |
| *The Young Americans* | Carl Frazer |  |  |
| 1994 | *The Crew* | Phillip |  |  |
| *Floundering* | Homeless Man |  |  |
| *Gospel According to Harry* | Wes |  |  |
| *American Yakuza* | Nick Davis/David Brandt |  |  |
| 1995 | *Gimlet* | Hombre |  |  |
| *Rødt hav* | Lieutenant Peter "Weps" Ince |  |  |
| *The Passion of Darkly Noon* | Clay |  |  |
| *Black Velvet Pantsuit* | Junkie |  |  |
| *The Prophecy (film)* | Lucifer |  |  |
| 1996 | *Albino Alligator*  | Guy Foucard |  |  |
| *Dagslys* | Roy Nord |  |  |
| *The Portrait of a Lady* | Caspar Goodwood |  |  |
| 1997 | *Vanishing Point* | Jimmy Kowalski |  |  |
| *G.I. Jane* | Master Chief John James "Jack" Urgayle |  |  |
| *My Brother's Gun* | Juanito |  |  |
| 1998 | *A Perfect Murder* | David Shaw |  |  |
| *Psycho* | Samuel "Sam" Loomis |  |  |
| 1999 | *A Walk on the Moon* | Walker Jerome |  |  |
| 2000 | *28 Days* | Eddie Boone |  |  |
| 2001 | *Ringenes herre: Ringens brorskap* | Aragorn |
Vinner – Phoenix Film Critics Society Award for beste ensemble
Nominert – Empire Award for beste mannlige hovedrolle
Nominert – Online Film Critics Society Award for beste ensemble
Nominert – Screen Actors Guild Award for beste ensemble |  |
| 2002 | *Ringenes herre: To tårn* |
Vinner – Online Film Critics Society Award for beste ensemble
Vinner – Phoenix Film Critics Society Award for beste ensemble
Vinner – SFX Award for beste mannlige hovedrolle i en science fiction eller fantasifilm
Nominert – Empire Award for beste mannlige hovedrolle
Nominert – Satellite Award for beste mannlige birolle i en dramafilm
Nominert – Saturn Award for beste mannlige hovedrolle
Nominert – Screen Actors Guild Award for beste ensemble |  |
| 2003 | *Ringenes herre: Atter en konge* |
Vinner – Broadcast Film Critics Association Award for beste ensemble
Vinner – National Board of Review Award for beste ensemble
Vinner – Screen Actors Guild Award for beste ensemble
Nominert – Empire Award for beste mannlige hovedrolle
Nominert – Phoenix Film Critics Society Award for beste ensemble
Nominert – Saturn Award for beste mannlige hovedrolle |  |
| 2004 | *Hidalgo* | Frank Hopkins |  |  |
| 2005 | *A History of Violence* | Tom Stall / Joey Cusack |
Nominert – Empire Award for beste mannlige hovedrolle
Nominert – London Film Critics Circle Award for beste mannlige hovedrolle
Nominert – New York Film Critics Circle Award for beste mannlige hovedrolle (tredjeplass)
Nominert – Satellite Award for beste mannlige hovedrolle i en dramafilm
Nominert – Saturn Award for beste mannlige hovedrolle  |  |
| 2006 | *Alatriste* | Diego Alatriste y Tenorio | Nominert – Goya Award for beste mannlige hovedrolle |  |
| 2007 | *Eastern Promises* | Nikolai Luzhin |
Vinner - British Independent Film Award for Best Actor
Vinner - Sant Jordi Award for beste utenlandsk mannlige hovedrolle
Vinner - Satellite Award for beste mannlige hovedrolle i en dramafilm
Vinner - Toronto Film Critics Association Award for beste mannlige hovedrolle
Vinner - Vancouver Film Critics Circle Award for beste mannlige hovedrolle i en canadisk film
Nominert – Oscar for beste mannlige hovedrolle
Nominert – BAFTA Award for beste mannlige hovedrolle
Nominert – Broadcast Film Critics Association Award for beste mannlige hovedrolle
Nominert – Chicago Film Critics Association Award for beste mannlige hovedrolle
Nominert – Genie Award for beste mannlige hovedrolle
Nominert – Golden Globe Award for beste mannlige hovedrolle i en dramafilm
Nominert – Houston Film Critics Society Award for beste mannlige hovedrolle
Nominert – New York Film Critics Circle Award for beste mannlige hovedrolle (andreplass)
Nominert – Online Film Critics Society Award for beste mannlige hovedrolle
Nominert – San Diego Film Critics Society Award for beste mannlige hovedrolle (andreplass)
Nominert – Saturn Award for beste mannlige hovedrolle
Nominert – Screen Actors Guild Award for beste mannlige hovedrolle
Nominert – St. Louis Gateway Film Critics Association Award for beste mannlige hovedrolle
Nominert – Vancouver Film Critics Circle Award for beste mannlige hovedrolle |  |
| 2008 | *Appaloosa* | Everett Hitch |  |  |
| *Good* | John Halder |  |  |
| 2009 | *The Road* | The Man |
Vinner - Utah Film Critics Association Award for beste mannlige hovedrolle
Nominert – Broadcast Film Critics Association Award for beste mannlige hovedrolle
Nominert – Denver Film Critics Society Award for beste mannlige hovedrolle
Nominert – Fangoria Chainsaw Award for beste mannlige hovedrolle
Nominert – Houston Film Critics Society Award for beste mannlige hovedrolle
Nominert – San Diego Film Critics Society Award for beste mannlige hovedrolle
Nominert – Saturn Award for beste mannlige hovedrolle
Nominert – Toronto Film Critics Association Award for beste mannlige hovedrolle
Nominert – Washington D.C. Area Film Critics Association Award for beste mannlige hovedrolle |  |
| 2011 | *A Dangerous Method* | Sigmund Freud |
Vinner - Genie Award for beste mannlige birolle
Vinner - Vancouver Film Critics Circle Award for beste mannlige birolle i en canadisk film
Nominert – Golden Globe Award for beste mannlige birolle
Nominert – New York Film Critics Circle Award for beste mannlige birolle (tredjeplass)
Nominert – Satellite Award for beste mannlige birolle |  |
| 2012 | *On the Road* | Old Bull Lee |  |  |
| *Everybody Has a Plan* | Agustín / Pedro (assumes twin characters) |  |  |
| 2014 | *The Two Faces of January* | Chester MacFarland |  |  |
| *Jauja* | Gunnar Dinesen |  |  |
| *Far from Men* | Daru |  |  |
| 2016 | *Captain Fantastic* | Ben Cash |
Vinner - Satellite Award for beste mannlige hovedrolle
Nominert – Golden Globe Award for beste mannlige hovedrolle i en dramafilm
Nominert – Independent Spirit Award for beste mannlige hovedrolle
Nominert – North Carolina Film Critics Association for beste mannlige hovedrolle
Nominert – Screen Actors Guild Award for beste mannlige hovedrolle
Nominert – Screen Actors Guild Award for beste ensamble
Nominert – Seattle Film Award for beste mannlige hovedrolle
Nominert – Florida Film Critics Circle Award for beste mannlige hovedrolle
Nominert – Houston Film Critics Society Award for beste mannlige hovedrolle
Nominert – Online Film Critics Society Award for beste mannlige hovedrolle
Nominert – Phoenix Critics Circle Award for beste mannlige hovedrolle
Nominert – San Diego Film Critics Society Award for beste mannlige hovedrolle
Nominert – St. Louis Gateway Film Critics Association Award for beste mannlige hovedrolle  |  |

## Bibliografi

Mortensen er også forfatter, med forskjellige bøker med dikt, fotografi og malinger. Hans arbeider er bl.a.:

* *Ten Last Night* – (1993), hans første diktsamling.
* *Recent Forgeries* – (1998)
* *Errant Vine* – (2000)
* *Hole in the Sun* – (2002
* *SignLanguage* – (2002)
* *Coincidence of Memory* – (2002
* *Mo Te Upoko-o-te-ika/For Wellington* – (2003)
* *45301* – (2003)
* *Un hueco en el sol* – (2003)
* *Miyelo* – (2003)
* *The Horse is Good* – (2004)

Film :

- Appaloosa (2008)

## Trivia

Mortensen snakker flytende engelsk, dansk og spansk, og kan konversere på norsk. Han snakker også fransk, italiensk og svensk rimelig godt.

## Referanser

## Eksterne lenker

* (en) Viggo Mortensen – kategori av bilder, video eller lyd på Commons

* (en) Viggo Mortensen – galleri av bilder, video eller lyd på Commons
* (en) Viggo Mortensen på Internet Movie Database

* (sv) Viggo Mortensen i Svensk Filmdatabas

* (da) Viggo Mortensen på Filmdatabasen

* (da) Viggo Mortensen på danskefilm.dk

* (da) Viggo Mortensen på Scope

* (fr) Viggo Mortensen på Allociné

* (en) Viggo Mortensen på AllMovie

* (en) Viggo Mortensen hos Turner Classic Movies (arkivert)

* (en) Viggo Mortensen hos Rotten Tomatoes

* (en) Viggo Mortensen hos The Movie Database